open-index/open-wikipedia-markdown huggingface dataset:
Gewapende beton

[duimnael|Toe dit in 1973 voltooi is, was die [Carlton-sentrum in Johannesburg die wêreld se hoogste wolkekrabber wat van gewapende beton gebou is]]
duimnael|Storting van gewapende beton.

**Gewapende beton** (ook **versterkte beton** genoem) is 'n boumateriaal wat gevorm word deur beton intern met treklasdraende materiale, gewoonlik staalstawe, te versterk. Dit word gewoonlik vervaardig deur die interne staalversterking eers te bou en dan die beton daar rondom te giet. Gewone beton is uiters geskik om saampersende spannings te weerstaan, maar kraak maklik tydens trekspannings. Dit maak gewone beton ongeskik vir die vervaardiging van swaar balke en ander konstruksies waar 'n deel van die materiaal aan groot treklaste onderhewig is. Gewapende beton oorkom hierdie probleem deur die treklaste deur die interne staalstawe te dra, en is dus sterk gedurende saampersings sowel as trekke. Dit maak van gewapende beton 'n uiters gewilde boumateriaal.

## Verwysings 
## Eksterne skakels 
;Media
----
* 
;Geskiedenis
----
*  ''Engineer's Outlook: History of Reinforced Concrete and Structural Design*
;Gewapende beton en aardbewings
----
*  *Concreteconstruction.net: Earthquakes and reinforced concret''
Reuse-erdwurm

Die **Reuse-erdwurm** (*Microchaetus rappi*) is 'n gesegmenteerde wurm wat voorkom in die Debenek-gebied van die Oos-Kaap tussen King William's Town en Oos-Londen. Hierdie spesie is die langste wurm in die wêreld. Dit bereik 'n gemiddelde lengte van 1,36&nbsp;m, maar die langste een wat aangetref is het 'n lengte van 6,7&nbsp;m en 'n deursnee van 2&nbsp;cm gehad.

Daar is verskeie ander soorte reuse-wurms in hierdie gebied, soos die *Proandricus skeadi* en saam is hulle verantwoordelik vir die kommetjie-landskap wat hier aangetref word. Daar is ook 'n gouemolsoort wat hierdie wurms vreet en 'n plantesoort *Arctotis debensis* wat net in hierdie kommetjiegraslande voorkom en aanpassings besit wat verhoed dat dit begrawe word deur wurmuitwerpsels wat 'n hoogte van 24&nbsp;cm kan bereik vir *P. skeadi*.

## Verwysings
97 v.C.

## Gebeure 
*Uit numismatiese bron blyk dat Demetrius III in Damaskus die troon beset, hoewel Josephus dit rondom 93 plaas.

## Verwysings
94 v.C.

## Gebeure 
*In die Seleukidiese burgeroorlog word die hoofstad Antiogië beveg. Moontlik neem Antiochus X Eusebes die stad eers oor van Seleucus VI.
*Tigranes van Armenië verower Dsopk and lyf dit in. Hiermee bedreig hy die Romeinse belange in Kappadosië, maar die Romeine reageer nie.

## Verwysings
93 v.C.

## Gebeure 
* herfs (moontlik vroeg 92) -Uit numismatiese bron blyk dat Antiochus X Eusebes Antiogië oorneem van Antiochus XI.

## Verwysings
87 v.C.

## Gebeure 
*Numismatiese bronne toon dat Antiochus XII nou Damaskus beheers. Hy het dit oorgeneem van Demetrius III wat deur die Partiërs gevangegeneem is en wat dood is.
*Gnaeus Octavius en Lucius Cornelius Cinna is die consuls van Rome. Octavius ondersteun Sulla se hervormings, Cinna is 'n teenstander. Dit lei tot 'n burgeroorlog tussen die twee consuls.
*Marius en Cinna, Sulla se teenstanders, beleer Rome en neem die stad in. Sulla se aanhangers word afgeslag.

## Verwysings
72 v.C.

## Gebeure 
*Marcus Perperna vermoor sy baas Sertorius. Hy word egter onmiddellik deur Pompeius verslaan, wat die opstand in Lusitanië na 7 jaar beëindig.

## Sterftes 
*Quintius Serorius – Marius-aanhanger en Romeinse generaal

## Verwysings
79 v.C.

## Gebeure 
*Sulla se luitenant Quintus Metallus Pius probeer in Lusitanië om Sertorius se opstand te bedwing, maar dit is nie suksesvol nie.

## Verwysings
Muir-kollege

[duimnael|regs|200px|Sir [Thomas Muir, na wie die skool genoem is en wat ook die vorige skoolgebou, in Parklaan, in 1904 geopen het.]]

Die **Hoër Seunskool Muir-kollege** is ’n gekombineerde staatskool op Uitenhage in die Oos-Kaap, Suid-Afrika, wat onderrig deur medium van Engels aan seuns van gr. R tot 12 bied.

## Geskiedenis 
Muir-kollege maak daarop aanspraak dat dit die oudste Engelsmedium-hoërskool in Suid-Afrika is wat reeds in 1822 ontstaan het, sewe jaar voor die Suid-Afrikaanse Kollege waaruit SACS  voortgevloei het, toe ’n Skotse opvoedkundige, James Rose-Innes, op 12 Julie in daardie jaar Uitenhage se eerste vrye staatskool in Cuylerstraat met 60 leerders begin het. In 1865 het die Proprietary School begin, wat eksklusiewer was en skoolgeld gehef het. Eerw. dr. Robert Templeton was die eerste skoolhoof. In 1873 het die staatskool en dié instelling saamgesmelt en in 1875, toe dit bekendgestaan het as die Openbare Onsektariese Skool, na Parklaan verhuis.
 
In 1892 het die skool se naam verander na die Muir-akademie ter ere van die nuwe en derde superintendent-generaal van onderwys in die Kaapkolonie onder Britse bewind, sir Thomas Muir, wat die amp in daardie jaar aanvaar het nadat hy op 20 Mei na die Kaap gekom het uit Skotland. Hy het die nuwe skoolgebou in 1904 in Parklaan ingewy. Later is die naam weer verander, na die Hoërkool Muir en in 1962 het die laerskoolafdeling na ’n afsonderlike perseel verhuis. In 1987 het Muir se hoërskoolafdeling na Vanes Estate verhuis toe die laerskool die geboue in Parklaan betrek het. In 1994 het die twee afdelings opnuut een geword en sedertdien gebruik albei die perseel in Vanes Estate. 

Die skool bied koshuisgeriewe aan sowat 100 kosgangers op sy Vanes Estate-kampus.

## Noemenswaardige oudleerders 
* Fred Smollan
* Mel Channer
* Shane Gates
* Darron Nell
* Michael Killian
* Andrew Binning
* Garth Wright
* Peter Myburgh

## Bronne 
*  Die geskiedenis van die skool op sy webtuiste 

## Sien ook 
* Riebeek-kollege
Toots Thielemans

'*Jean Baptiste Frédéric Isidor (*Toots*), Baron Thielemans*' (Brussel, 29 April 1922 – Eigenbrakel, 22 Augustus 2016) was 'n Belgiese jazz-musikant, komponis en kitaarspeler wat sy virtuositeit bereik het op die mondfluitjie. Sy bynaam *Toots* is afgelei van die twee musikante Toots Mondello en Toots Caramata.

## Lewe 
duimnael|links|Thielemans in Brussel (1975)
Thielemans is in die Brusselse werkersklasbuurt Marollen gebore. Hy het reeds vanaf sy derde jaar trekklavier gespeel. Op 17-jarige ouderdom ontdek hy die mondfluitjie waarna hy ook kitaar begin speel. Thielemans het tydens die Duitse besetting versot geraak op jazz.

In 1951 het hy as kitaarspeler deel uitgemaak van die Belgiese sanger Bobbejaan Schoepen se musikale begeleiding. In 1952 emigreer hy na die Verenigde State, waar hy in die orkes van Charlie Parker en die kwintet van George Shearing gespeel het. Hy het saamgewerk met Benny Goodman, Peggy Lee, Ella Fitzgerald, Quincy Jones, Bill Evans, Jaco Pastorius, Elis Regina, Pat Metheny, Billy Joel en Paul Simon en word algemeen erken as een van die grootste jazz-musikante.

In 1991 lewer hy 'n aansienlike bydrae tot die eerste soloalbum van die Nederlandse sangeres Laura Fygi, *Introducing*.

## Komposisie 
duimnael|links|Toots deur ons eie Japie Goosen
Sy bekendste komposisie is *Bluesette* van 1962, waarin hy harmoniseer met mondfluitjie en kitaar. Dié liedjie word dikwels deur ander musikante verwerk en uitgevoer wat hom ook finansieel help.

## Musiek vir rolprent en televisie 
Sy unieke mondfluitjiespel het ook 'n belangrike rol in die rolprente *Midnight Cowboy* (1969), *Turks fruit* (1973) en die Sweedse animasiefilm *Dunderklumpen!* (1974) gespeel. Hy het ook die temaliedjies vir die Nederlandse polisiereeks *Baantjer* en die Vlaamse *Witse* gekomponeer en gespeel.

## Onderskeidings 
* In 2000 bereik sy liedjie *Bluesette* die eerste plek in die *Eregalerij van de Vlaamse klassiekers* van Radio 2.
* In 2001 word hy deur koning Albert II van België tot baron verhef.
* Op 8 Junie 2003 in Sint-Amands word 'n boulevard langs die *Schelde Internationale Muziekstroom-route* na *Toots Thielemans Boulevard* genoem en word hy 'n ereburger van Sint-Amands.
* In 2005 word hy genomineer vir die titel van *De Grootste Belg*. Hy eindig in die 20ste plek in die Vlaamse weergawe en 44ste in die Waalse weergawe.
* In 2006 word hy in Brasilië deur Gilberto Gil, minister van Kultuur, wat self 'n musikant is, vir sy bydrae tot die internasionale popularisering van die 'bossanova', vereer.
* In 2007 ontvang hy die *Klara Carrièreprijs*.
* Op 11 Augustus 2009 ontvang Thielemans die *Concertgebouw Jazz Award 2009*. In dieselfde jaar ontvang hy ook in die Verenigde State die *NEA Jazz Master Award 2009.*
* In Junie 2011 word in Vorst, naby Brussel 'n straat na hom vernoem: *Toots Thielemansstraat*. Sy oupa was die burgemeester daar.

## Diskografie 
## Sien ook 
* Jazz in België

## Verwysings 
## Eksterne skakel 
* Amptelike webwerf
* YouTube Bluesette
* YouTube Making Whoopie
Lesbiër

[thumb|260px|right|Twee lesbiërs met 'n lesbiese [Gay Pride-vlag by die Montreal Pride 2022.]]

'n **Lesbiër** is 'n homoseksueel van die vroulike geslag, 'n vrou wat romantiese liefde of seksuele aangetrokkenheid tot ander vroue ervaar.

[thumb|links|200px|links|Twee ineengestrengelde vroue- of [Venus-simbole word gebruik vir vroulike homoseksualiteit.

Daar bestaan baie minder geskrifte oor vroulike homoseksuele gedrag as oor manlike homoseksualiteit, waarskynlik omdat medici dit nie as 'n werklike probleem beskou het nie. Seksuoloë soos Richard von Krafft-Ebing van Duitsland en Brittanje se Havelock Ellis het egter van die vroegste en mees blywende kategoriserings van vroulike gay aangetrokkenheid opgestel, en dit as 'n vorm van waansin benader. Baie lesbiese gemeenskappe sentreer rondom kroeë, en drink is 'n aktiwiteit wat met gemeenskapsdeelname vir lesbiese en biseksuele vroue verband hou.

## Seksualiteit en lesbiese identiteit 
[duimnael|links|200px|'n Lesbiese paartjie wat in 2004 in [San Francisco getroud is.]]
Die teenwoordigheid van seksuele aktiwiteit tussen vroue as vereiste om 'n lesbiër of 'n verhouding te definieer, bly debatteerbaar. Volgens die feministiese skrywer Naomi McCormick word vroue se seksualiteit deur mans gekonstrueer wie se primêre aanwyser van lesbiese seksuele oriëntasie 'n seksuele ervaring met ander vroue is. Dieselfde aanwyser is egter nie 'n vereiste om 'n vrou as heteroseksueel te identifiseer nie. McCormick skryf dat emosionele, geestelike en ideologiese aanklank tussen vroue net so belangrik soos die seksuele is, indien nie meer nie.

Navorsers, insluitend sosiale wetenskaplikes, sê gedrag en identiteit stem dikwels nie ooreen nie: vroue kan as heteroseksueel identifiseer, maar seksuele omgang met vroue hê, selferkende lesbiërs kan seks met mans hê of vroue kan ontdek dit wat hulle as 'n onveranderlike seksuele identiteit beskou het, het met verloop van tyd verander.

## Gesinne en politiek 
Alhoewel homoseksualiteit deur die geskiedenis onder vroue in baie kulture voorgekom het, is 'n onlangse verskynsel die ontwikkeling van gesinne onder gay paartjies. Voor die 1970's was min mense bekend met die idee dat daar vaste langtermynverhoudings tussen gay volwassenes bestaan. Die meerderheid lesbiërs (tussen 60% en 80%) berig dat hulle in 'n langtermynverhouding is.

Gesinskwessies was 'n belangrike aangeleentheid vir lesbiërs toe gay aktiviste in die 1960's en 1970's hulle stem laat hoor het. Navorsing oor die manier waarop kinders met 'n gay ouerpaar grootgeword het in vergelyking met kinders met 'n nielesbiese enkelma, het bevind kinders se geestesgesondheid, geluk en algehele aanpassing is soortgelyk aan dié van kinders van geskeide vroue wat nie lesbies is nie. 

Die seksuele oriëntering, geslagsidentiteit en seksuele rolle van kinders wat saam met lesbiese ma's grootword, word nie geraak nie.

## Verwysings
## Skakels
256 v.C.

## Gebeure 
### China 
*Magte van die Qin verslaan die laaste Zhou-vors van China.
### Rome 
*In die vlootgeveg van Ecnomus ontmoet 'n Kartaagse vloot van 350 'n Romiense vloot van 330 skepe. Die Romeine verloor 24 skepe wat sink. Die Kartagers verloor meer as 30 en 64 word gevat.
## Verwysings
246 v.C.

## Gebeure 
* Ying Zheng, later bekend as Qin Shi Huangdi, erf die troon van Qin. Hy is 14 jaar oud. Lü Buwei oefen as regent die mag uit.
*Die Romeine stig 'n kolonie in Brundisium.
*Berenike, Antiochus II se vrou en Ptolemeus II se dogter verloor nie net haar eggenoot en haar vader nie, maar haar kind word vermoor en spoedig ook syself en sommige van haar hofgangers.
*Na die dood van Antiochus II breek opnuut 'n oorlog met Egipte uit, wat die Derde Siriese Oorlog of die Laodike se Oorlog genoem word

## Sterftes
* Ptolemeus II Philadelphus, koning van Antieke Egipte (* 309 v.C.)
* Antiochus II van die Seleukidiese Ryk
* Berenike, vrou van Antiochus II en dogter van Ptolemeus II
## Verwysings
240 v.C.

## Gebeure 
* Ying Zheng, later bekend as Qin Shi Huangdi, nou 20 jaar oud word self heerser van Qin. Hy maak 'n einde aan die regent Lü Buwei se mag. 
* Eratosthenes bereken die Aarde se omtrek.(geraamde datum)
*Kartago se huurlinge op Sardinië kom ook in opstand. 
*'n Leër onder Hanno word na Sardinië gestuur, maar dit bestaan uit huurlinge wat ook in opstand kom en hulle kommandant kruisig.

## Verwysings
235 v.C.

## Gebeure 
*Lü Buwei, voorheen regent van Qin, pleeg selfmoord.

## Sterftes 
*Lü Buwei – regent van Qin

## Verwysings
230 v.C.

## Gebeure 
*Koning Zheng van Qin verower die koninkryk Han.
*Die Illiriërs verower Phoenice in Epirus. 
*Die Illiriese staat brei hom uit onder leiding van koningin Teuta. Hulle word bondgenote van Akarnanië, Masedonië en Epirus.
*Die Romeinse Senaat stuur gesante na koningin Teuta omdat meer mense uit Italia deur die Illiriërs op see aangeval, beroof, ontvoer en gedood word. Een van die gesante word op die terugtog vermoor. 

## Verwysings
228 v.C.

## Gebeure 
*Koning Zheng van Qin verower ook die koninkryk Zhao.
*Die Illiriese koningin Teuta sluit vrede met die Romeine. Sy moet reparasies betaal, verloor die hele "Illyris" en haar vloot kry beperkings opgelê. 

## Verwysings
223 v.C.

## Gebeure 
*Koning Zheng van Qin verower ook die koninkryk Chu.
*Demetrius van Pharos vergesel Antigonus Doson van Masedonië by sy inval in die Peloponnesos. 

## Verwysings
222 v.C.

## Gebeure 
### Griekeland 
*Slag van Sallasia -- Demetrius van Pharos se 1600 Illiriërs speel 'n belangrike rol aan die kant van die Masedoniërs.  
### Anatolië 
*Die Seleukiede-vors Antiochus III stuur sy satraap Achaios om gebied terug te verower van die koning van Pergamon.
*Ptolemeus III stuur sy seun Magas en sy vloot na Asia om Pergamon te help teen die Seleukiede, maar dit misluk. Die mag van die Ptolemeeë is verswak.
*Antiochus III van Seleukië trou met Loadike, die dogter van Mithridates II van Pontus. Dit beseël 'n bondgenootskap van Seleukië en Pontus. 
### Egipte 
*Ptolemeus IV volg sy vader op
### Sjina 
*Koning Zheng van Qin verower ook die koninkryk Yan.

## Sterftes 
*Ptolemeus III Euergetes, farao van Egipte

## Verwysings
221 v.C.

## Gebeure 
### Rome
*Q. Caecilius  Metellus hou 'n *laudatio funebris* vir sy pa L. Caecilius  Metellus wat beskryf word as *pontificis, bis consulis, dictatori, magistri equitum, xv viri agris dandis*.

### Anatolië
*Na die oorlog met Pergamon gee Achaeus, die seun van Andromachus die land noord van die Taurusgebergte aan Seleukië terug. Hy word deur Antiochus III as goewerneur van Asia Minor aangestel.
### China
*Koning Zheng van Qin verower ook die koninkryk Qi en verenig daarmee China. Hy noem homself *Shi Huangdi* (eerste keiser).

## Sterftes
**L. Caecilius  Metellus- tweemaal consul en eenmaal dictator.

## Verwysings
Volkspeleboom

Die **Volkspeleboom** staan by Nääs, noordoos van Gotenburg (Göteborg), in Swede. In 1912 het dr. S.H. Pellissier hier met die Sweedse volkspele en volksang kennisgemaak en hom daarna begin beywer om dit ook in Suid-Afrika te bevorder. By die boom is 'n brons plaat met 'n inskripsie wat die besoek in 1953 van 'n 100 Volkspelers onder leiding van Pellissier aan Nääs herdenk.

## Bibliografie
* Pellissier, S.H.: Die ontstaan en ontwikkeling van Volkspele in Suid-Afrika. In: Lantern. Tydskrif vir Volksopvoeding. Jaargang 4, no. 1, Julie 1954.
Sophie de Bruyn

**Sophia Theresa Williams** (Sophie de Bruyn) is in 1938 in Port Elizabeth gebore, en het daar grootgeword. Tydens haar skoolloopbaan het sy gedurende skoolvakansies vir sakgeld by die *Van Lane*-tekstielfabriek gewerk. Die werkers by die tekstielfabriek het haar gevra om hulle te help om  hul probleme met die fabrieksbase op te los. Sy het later 'n vakbondverteenwoordiger geword en meer betrokke geraak met die werkers se griewe. Sy het aangehou om by die fabriek te werk en nooit weer teruggekeer skool toe nie.

## Loopbaan 
Sophie was 'n stigterslid van die Suid-Afrikaanse Vakbondkongres (SAVK), voorganger van COSATU. Haar vakbondwerk het oorvleuel met politieke bewegings soos die van die ANC. Rondom dieselfde tyd was die Kleurlingkongres ook gestig. In 1955 was Sophie aangestel as 'n voltydse organiseerder van die Kleurlingkongres in Johannesburg. Die ANC het vir die Transvaalse Indiërkongres (TIC) en vir die Kleurlingkongres kantoorruimte in hul kantore beskikbaar gestel.

Die Kleurlingkongres het vir Sophie afgevaardig om saam met die prokureur Shulamuth Muller te werk, 'n prokureur wie se man, Mike Muller, sekretaris-generaal van die Tekstielwerkersunie, toe reeds verban was. Saam het hulle vroue soos Helen Joseph, Lillian Ngoyi en Rahima Moosa gehelp om pasboekprobleme op te los. Terselfdertyd was Sophia aan die voorpunt van die organiseering van die Vryheidsmanifes van Kliptown. Sy was die leier van die Vroue-optog na die Uniegebou in 1956 en is die enigste oorlewende leier van dié geskiedkundige gebeurtenis.

## Huidig 
Sophia woon tans in Johannesburg en is Adjunkspeaker van die Gauteng-wetgewer. Sy is 'n lid van die nasionale uitvoerende komitee van die ANC se Vroueliga en is 'n lid van die Saartjie Baartman Verwysingsgroep.

## Verwysings
Nana Sita

**Nana Sita** (ook bekend as *Nanabhai*) is in 1898 in Matwadi, 'n dorp in Gujarat, Indië, gebore, en het grootgeword in 'n familie wat betrokke was in die Indiese weerstandsbeweging. Hy het in 1913 na Suid-Afrika gegaan om boekhouding the studeer, en het vir 'n geruime tyd saam met J. P. Vyas in Pretoria gewoon. Kort na sy aankoms het Mahatma Gandhi in Pretoria aangekom vir onderhandelinge met generaal Jan Smuts, en vir byna twee maande in dieselfde huis as Sita gewoon. Die interaksie met Gandhi het 'n groot invloed op sy lewe gehad en hy was 'n groot voorstander van passiewe weerstand. Hy het 'n vele male trokstraf uitgedien omdat hy geweier het om sy huis te verlaat, nadat die voorstad waar hy saam met sy gesin vir 44 jaar lank gewoon het, vir blanke inwoners geproklameer is.

## Straatnaam 
Nana Sitastraat (voorheen bekend as Skinnerstraat) in Pretoria is in 2012 na hom genoem.

## Verwysings
Kerkstraat 28, Tulbagh

duimnael|regs|270px|Kerkstraat 28, Tulbagh.

**Kerkstraat 28** is ’n sowat 200 jaar oue gebou in ’n eenvoudige Kaaps-Hollandse Styl op Tulbagh in die Wes-Kaap, Suid-Afrika.

Dit is een van die huise wat Cosmus Rademan in 1818 gebou het en is later verkoop aan G.M. Meyer, die eerste tollenaar by Roodezands Kloof. Ná die aardbewing van 1969 is dit, tesame met die meeste ander ou geboue in Kerkstraat, sorgvuldig gerestoureer.

## Bronne 
*  Richardson, Deirdré. 2001. *Historic sites of South Africa*. Cape Town: Struik.
Kerkstraat 32, Tulbagh

duimnael|regs|210px|Kerkstraat 32, Tulbagh.

**Kerkstraat 32** is ’n meer as twee eeue oue gebou in ’n Kaaps-Hollandse Styl op Tulbagh, Wes-Kaap, Suid-Afrika.

Die gebou is in 1801 opgerig en is as die eerste vrye Engelse skool op Tulbagh gebruik van 1822 af. In 1866 het H.A. Fagan sr. dit gekoop. In 1885 het hy Kerkstraat 30, net langsaan, vir sy seun Henry Allan Fagan jr. gekoop. Vier jaar later is die latere politikus, skrywer, hoofregter en vertaler van *Die Stem* in Engels, Henry Fagan, bes moontlik in no. 30 gebore aangesien dit nog tot 1923 in sy ouers se besit was. Die Fagans het 'n winkel en wetsagentskap uit die twee aanliggende huise bedryf.

Terwyl no. 30 nog tot 1923 in die Fagans se besit was, het no. 32 van 1912 af aan rabbi S. Hurwitz behoort. Die kunstenaar Erik Laubscher is in 1927 in dié huis gebore.

## Bronne 
*  Richardson, Deirdré. 2001. *Historic sites of South Africa*. Cape Town: Struik.
Kerkstraat 40, Tulbagh

duimnael|220px|Kerkstraat 40, Tulbagh.

**Kerkstraat 40** is ’n meer as 200 jaar oue Kaaps-Hollandse gebou op Tulbagh in die Wes-Kaap, Suid-Afrika.

Die eiendom waarop die huis gebou is, is in 1801 aan Magteld Combrink verkoop en sy het die huis waarskynlik kort daarna laat oprig. Dit is T-vormige en het reguit endgewels en ’n konkaaf-konveks-gewel bo die voordeur,

## Bronne 
*  Richardson, Deirdré. 2001. *Historic sites of South Africa*. Cape Town: Struik.
Kerkstraat 22, Tulbagh

duimnael|300px|Kerkstraat 22, Tulbagh.

**Kerkstraat 22** is ’n meer as 200 jaar oue Kaaps-Hollandse gebou op Tulbagh in die Wes-Kaap, Suid-Afrika.

Die eiendom waarop die huis opgerig is, is in 1796 deur die plaaslike NG kerkraad aan J. de Bruyn verkoop toe hulle geld gekort het vir die vergroting van die kerkgebou. Die T-vormige huis is kort daarna opgerig en word gekenmerk deur ’n konkaaf-konveks-gewel bo die voordeur. Dis van die huise wat gerestoureer is ná die aardbewing van 1969.

## Bronne 
*  Richardson, Deirdré. 2001. *Historic sites of South Africa*. Cape Town: Struik.
Kerkstraat 24, Tulbagh

duimnael|300px|Kerkstraat 24, Tulbagh.

**Kerkstraat 24** is ’n sowat 200 jaar oue Kaaps-Hollandse gebou op Tulbagh in die Wes-Kaap, Suid-Afrika.

Die huis is omstreeks 1820 vir ene De Lange gebou en is die enigste H-vormige huis in Kerkstraat, wat in sy geheel gerestoureer is ná die aardbewing van 1969.

## Bronne 
*  Richardson, Deirdré. 2001. *Historic sites of South Africa*. Cape Town: Struik.
Kerkstraat 6, Tulbagh

duimnael|300px|Kerkstraat 6, Tulbagh, ook bekend as De Oude Herberg.

**Kerkstraat 6** is ’n nasionale gedenkwaardigheid op Tulbagh in die Wes-Kaap, Suid-Afrika. Dit huisves ’n gastehuis, De Oude Herberg.

Die huis is in die vroeë of middel 19de eeu opgerig in ’n onopgesmukte Kaaps-Hollandse Styl. Dit is reeds 'n gastehuis sedert 1885, wat dit een van die oudste gastehuise in Suid-Afrika maak.

## Bronne 
*  Richardson, Deirdré. 2001. *Historic sites of South Africa*. Cape Town: Struik.
Kerkstraat 30, Tulbagh

duimnael|300px|Kerkstraat 30, Tulbagh.

**Kerkstraat 30** is 'n nasionale gedenkwaardigheid op Tulbagh in die Wes-Kaap, Suid-Afrika, en bes moontlik die geboortehuis van Henry Fagan, hoofregter van die Unie van Suid-Afrika van 1957–'59.

Die huis is laat in die 18de eeu deur Cosmus Rademan gebou. Henry Fagan, die eienaar van Kerkstraat 32, net langsaan, het Kerkstraat 30 in 1885 vir sy seun Henry Allan Fagan jr. gekoop. Vier jaar later is die latere politikus, skrywer, hoofregter en vertaler van *Die Stem* in Engels, Henry Fagan, bes moontlik in dié huis gebore aangesien dit nog tot 1923 in sy ouers se besit was.

'n Winkel en regspraktyk is in die Fagans se tyd uit die twee huise bedryf. Een van die seuns, Johannes, was 'n belowende komponis en nog een, Gideon, 'n dirigent van wêreldaansien en ook ’n komponis.

## Bronne 
*  Richardson, Deirdré. 2001. *Historic sites of South Africa*. Cape Town: Struik.

## Verwysings
Kerkstraat 36, Tulbagh

duimnael|300px|Kerkstraat 30, Tulbagh.

**Kerkstraat 36**, ook bekend as **Mon Bijou**, is ’n nasionale gedenkwaardigheid op Tulbagh in die Wes-Kaap, Suid-Afrika. Dit is uitsonderlik vir dié straat omdat dit ’n verdiepinghuis is en die boustyl opmerklik van die gewone Kaaps-Hollandse rietdakhuise met ’n enkele voorgewel verskil.

*Mon Bijou* se ontwerp word aan die Kaapse argitek Louis Thibault (1750–1850) toegeskryf. Die huis is omstreeks 1812 in opdrag van mev. C.M. de Wet gebou. Vanaf omstreeks 1848 is dit vyf jaar lank as magistraatshof gebruik en later het dit ook ’n tyd lank as skoolkoshuis gedien. Meer onlangse eienaars, die egpaar Silberberg, het dit die naam *Mon Bijou* gegee. Dit was ook hulle wat die huis ná die aardbewing van 1969 laat restoureer het.

## Bronne 
*  Richardson, Deirdré. 2001. *Historic sites of South Africa*. Cape Town: Struik.
Kerkstraat 42, Tulbagh

[duimnael|regs|300px|Kerkstraat 42, die indertydse pastorie van die [NG gemeente Kruisvallei.]]

regs|duimnael|300px|Kerkstraat 42.

**Kerkstraat 42** is die destydse pastorie van die eertydse NG gemeente Kruisvallei op Tulbagh in die Wes-Kaap, Suid-Afrika.

Hierdie huis in die Kaaps-Hollandse styl is in 1795 opgerig deur H. de Vos, broer van ds. M.C. Vos, leraar van die NG gemeente Tulbagh van 1794 tot 1802. Weens onenigheid in dié gemeente oor die bediening van ds. Robert Shand, het ’n gedeelte van die lidmate op 21 Januarie 1843 afgestig as die NG gemeente Kruisvallei. Die lidmate van die nuwe gemeente het die plaas Kruisvallei, sowat 1,5&nbsp;km noordoos van die dorp, gekoop as hul kerkplaas en na dié plaas is die gemeente Kruisvallei genoem. Daar het die predikant gewoon en is die groot stalgebou as kerk ingerig. In 1870 het die gemeente besluit om 'n kerkgebou op die dorp te bou. Die gebou kon eers in Januarie 1873 ingewy word, toe nog sonder die toring en vleuels wat later sou bykom. Kruisvallei-gemeente het hom afgesonder van die Ring en Sinode, waarskynlik weens dié liggame se onvermoë om die ontevredenes tegemoet te kom, en het ook geen hulp van die staat ontvang nie.

Die pastorieë van die twee gemeentes was regoor mekaar geleë. In 1878 het die Tulbagh-gemeente se kerk verskuif na die Neo-Gotiese kerkgebou 'n entjie bokant die Oude Kerk in Vanderstelstraat. Dié gebou het ná die vereniging van die twee gemeentes in 1935 mettertyd in onbruik verval en is in 1956 gesloop. Die Tulbagh-pastorie was steeds op die noordelike punt van kerkstraat. Die Kruisvallei-kerk is gebou waar die gemeente Tulbagh se kerkgebou vandag nog staan en hul pastorie was by Kerkstraat 42 sodat die twee predikante al die jare by mekaar verby moes loop op pad na hul onderskeie kerke. Die gemeentes het in 1935 verenig, waarna daar nog etlike jare genoeg lidmate was om twee predikante te regverdig, van wie een by Kerkstraat 42 gewoon het. Later is laasgenoemde pastorie verkoop. Dis ’n nasionale gedenkwaardigheid en is sorgvuldig gerestoureer ná die aardbewing van 1969.

## Bronne 
*  Dreyer, eerw.  A. 1907.  *Historisch Album van de Nederduitsche Gereformeerde Kerk in Zuid Afrika*.  Kaapstad: Cape Times Beperkt.
*  Maeder, ds. G.A. en Zinn, Christian. 1917. *Ons Kerk Album*. Kaapstad: Ons Kerk Album Maatschappij Bpkt.
*  Oberholster, ds. J.A.S. 1943. *Gedenkboek van die Ned. Geref. Gemeente Tulbagh (Roodezand, Waveren) 1743–1943. Tulbagh: Die NG Kerkraad.*
*  Olivier, ds.  P.L. (samesteller). 1952. *Ons gemeentelike feesalbum*.  Kaapstad en Pretoria: N.G.  Kerk-uitgewers, 1952.
*  Richardson, Deirdré. 2001. *Historic sites of South Africa*. Cape Town: Struik.
*  Jordaan, Rosette en Theron, Suzanne. 1993. *N.G. Gemeente Tulbagh 1743–1993*. Tulbagh: NG kerkraad.
Robert Templeton

duimnael|regs|160px|Eerw. Robert Templeton.

[duimnael|regs|300px|Die Bedfordse Skoolraad het op [13 Desember 1865 besluit om 'n eersteklas- onsektariese seunskool op Bedford op te rig. Templeton was die eerste skoolhoof. Die huidige hoofgebou is op 25 Oktober 1913 in gebruik geneem en omstreeks daardie tyd is die skool se naam verander ter ere van sy eerste skoolhoof.]]

Eerw. **Robert Templeton** (Kilmarnock, Skotland, 31 Oktober 1831 – Coerney, Kaapkolonie, 18 Januarie 1886), was ’n Suid-Afrikaanse onderwyser van Skotse herkoms.

Templeton was die sewende kind en vierde seun van John Templeton, katoendrukker, en sy vrou, Bethia Moody. Nadat hy die Kilmarnock Academy bygewoon en in 1851 die M.A.-graad met onderskeiding aan die Universiteit van Glasgow behaal het, gee hy onderwys aan sy ou skool en aan Madras College, St. Andrews, voort hy aan New College, Edinburg, in die teologie gaan studeer. 

Nadat Templeton omstreeks 1856 na Suid-Afrika geëmigreer het, word hy in 'n pos aan die Lovedale College aangestel en bly daar van 1857 tot 1864). In 1862 trou hy met Mary Elizabeth Calderwood (oorlede in 1876), dogter van eerw. H. Calderwood; twee seuns en vyf dogters is uit dié huwelik gebore. Templeton word 'n Presbiteriaanse predikant en gee onderwys op Uitenhage waar hy die eerste skoolhoof was van die Proprietary School, wat skoolgeld gehef het en eksklusiewer was as die vrye staatskool wat nog ’n Skot, James Rose-Innes, op 12 Junie 1822 op die dorp opgerig het. Dié twee skole het in 1873 saamgesmelt en is die voorloper van die seunskool Muir-kollege.  

Templeton het ná enkele jare op Uitenhage na Bedford, ook in die Oostelike Provinsie, verhuis waar hy hoof geword het van die openbare skool Bedford, later die Hoërskool Templeton, na hom genoem. In 1873 word hy aangestel as hoof van die Openbare Seunskool Grahamstad (nou die Graeme-kollege), en baie van sy beste seuns volg hom daarheen. Onder sy bekwame administrasie brei die skool vinnig uit; die inskrywing styg van sewentig na 200; matriekklasse word ingestel en voorsiening word vir die intermediêre B.A.-eksamen gemaak. 

Tien jaar ná die dood van sy eerste vrou tree Templeton in die huwelik met die weduwee van George William Impey, maar 'n week later verdwaal hy terwyl hy met sy vrou in die Addo-bos gaan wandel, sak inmekaar en sterf aan hartverlamming. Hy is in die begraafplaas in Grahamstad begrawe. 

Hy was 'n voortreflike onderwyser wat groot aansien as skoolhoof geniet het en 'n belangrike bydrae tot die onderwys in die Kaapkolonie gelewer het; onder sy vernaamste leerlinge was W.P. Schreiner, James Rose-Innes, Richard Solomon, William H. Solomon en Emily Solomon.

## Bronne 
*  De Kock, W.J. 1968. *Suid-Afrikaanse Biografiese Woordeboek, deel I*. Kaapstad: Nasionale Boekhandel Beperk.

## Verwysings
Jacob Maré

[duimnael|regs|200px|Die Transvaalse Volksraad 1885. Maré se portret is in die middel onder dié van pres. [Paul Kruger|S.J.P. Kruger.]]

**Jacob Maré** was een van drie broers, Voortrekkers, wat vanuit Natal na Transvaal verhuis het. Hy het deelgeneem aan die Slag van Bloedrivier. Sy kleinneefs Dietlof Siegfried Maré, 'n landdros van Soutpansberg (Pietersburg), en Frederik Korsten Maré, albei seuns van Paul Maré, het hoë ampte in die ZAR beklee. Jacob Maré was 'n lid van die Uitvoerende Raad van die Zuid-Afrikaansche Republiek en was ook bekend as Jors Voeter omdat hy so kwaai kon spook om sy mening deur te druk.

Jacob Philippus, die oudste seun uit Maré se derde huwelik, was een van die vyf studente of oudstudente van die Teologiese Skool Burgersdorp wat in die Tweede Vryheidsoorlog gesneuwel het.

## Verwysings
Refentse Morake

**Refentse Morake** (gebore 1 Augustus 1997) is 'n Afrikaanse sanger wat in Vereeniging grootgeword het. Hy was 17 toe hy op die sypaadjie van sy ouerhuis in Unitaspark, 'n voorstad van Vereeniging, opgemerk is terwyl hy kitaar gespeel en gesing het. 'n Dame, Cecilia Marchionna – of *Tannie Kleintjie*, soos sy meer bekend is – het hom gehoor. Sy het hom genader en gevra of sy 'n video van hom mag opneem en die video op haar Facebook mag sit. Hy het ingestem en gedink die "tannie" het waarskynlik net 'n paar Facebook-vriende, maar dit was 'n groot onderskatting.

Die Facebookvideo het met 30&nbsp;000 kyke op die eerste dag die hoogte ingeskiet, tot 160&nbsp;000 vier dae later, en aanhou groei. In April 2015 het hy in Baron van Reedestraat in Oudtshoorn in die straat opgetree, toe sy gunsteling sanger, Karen Zoid, verbygekom en vir hom R10 ter waardering vir sy poging gegee het. Daardie aand het organiseerders by die KKNK vir Morake agter die skerms van die fees se openingskonsert geneem, waar hy verskeie musieksterre, insluitend Karen Zoid ontmoet het, en 'n musiekkontrak aangebied is.
* 2017: *Deur my venster*
* 2018: Liefdegenerasie
### Enkelsnitte
*2016: *Sonvanger* https://www.youtube.com/watch?v=Fkh1HjS-oO0
*2018: *Reisiger* https://www.youtube.com/watch?v=thbY8vqUWCs
*2018: *Liefdegenerasie* https://www.youtube.com/watch?v=3BYHqM93qlI
*2019: *What a Boytjie* https://www.youtube.com/watch?v=tzcavDArS_E
*2021: *Beauty of Africa* https://www.youtube.com/watch?v=KG5e_Tyx5_0
*2022: *Skobbejak*

## Eerbewyse 
* In 2017 word Refentse vereer met vier Ghoema-trofees vir sy album ''My hart bly 'n taal*. Hy stap weg met die pryse vir *Album van die jaar*, *Manlike kunstenaar van die jaar*, *Digitale album van die jaar'' en 'n *Ere-toekenning vir beste verkoper*.  

## Verwysings 
## Musiekvideo's 
* "Toe vind ek jou" op YouTube
* "Breyten se Brief" op YouTube
* "Hei Willemina" op YouTube
* "Sonvanger" op YouTube
Tekskritiek

**Tekskritiek** is die wetenskap wat verskillende metodes aanwend en verskillende manuskripte vergelyk om te soek na die beste oorspronklike teks. Dit het die hoogste waardering vir die oorspronklike teks en sy betekenis.

## Kyk ook 
* Historiese kritiek
Historiese kritiek

**Historiese kritiek** of **skrifkritiek** is die oorkoepelende naam vir verskeie metodes van skrifhantering, waar die teoloog homself die reg toeëien om die teks self te bevraagteken. Hier gaan dit nie oor 'n soeke na die oorspronklike teks nie, maar oor 'n bevraagtekening van die teks self. Historiese kritiek gaanoor baie meer as net die "bevraagtekening" van die teks. Dit gaan ook oor die soeke na die historisieit van die teks. Wat byvoorbeeld duidelik in die Bybel as geskiedenis en werklike gebeure beskryf word, se akkuraatheid en waarheid word bevraagteken.

Die Christelike Kernensiklopedie verduideik dit so: "Dit is ’n wetenskaplike metode om die antieke teks van die Bybel te verstaan in die lig van die historiese oorsprong, die tyd en plek waarin dit geskryf is, die bronne (indien enige), asook die gebeure, datums, persone, plekke en kulturele gebruike wat in die teks genoem of geïmpliseer word. Die primêre doel is gewoonlik om die bedoeling van die teks in die oorspronklike, historiese konteks te verstaan."

## Kyk ook 
* Tekskritiek
Robin Auld

**Robin Auld** (1959-) 'n Suid-Afrikaanse populêre sanger wat in 1982 met die album *At the Corner* gedebuteer het. In 1992 ontvang hy 'n Sama-toekenning vir die album *Love Kills*. Sy treffers sluit in ''Baby You've Been Good to Me* en *All of Woman''. Deesdae woon hy in Engeland en toer gereeld in Suid-Afrika.

## Beknopte biografie 
Auld is in 1959 van Skotte ouers in Lusaka, Zambië, gebore. Sy pa was 'n landdros en sy ma 'n verpleegsuster. Na drie jaar in die Zambiese kopergordel trek hulle na Sesheke naby Livingstone, op die Zambezirivier. Ná sy ouers se egskeiding in 1970 verhuis hy saam met sy ma en broer na Kaapstad in Suid-Afrika. Hulle het hulself in die Valsbaai-gebied gevestig, waar hy beide laer- en hoërskole in Vishoek bygewoon het.

Hy leer kitaar speel en tree saam met 'n paar musiekgroepe op voordat hy begin sing en liedjies skryf. In 1982 stel Warner Brothers sy eerste solo-album, getiteld *At the Corner*, vry. Die album is deur Kevin Shirley vervaardig, wat ook 'n verdere drie albums vir Auld en sy groep Z-Astaire vervaardig het. Hierdie vennootskap het vyf radiotreffers, insluitend ''Baby You've Been Good to Me* en *All of Woman*, opgelewer.

In 2000 publiseer Auld sy eerste roman, *Tight Lines''. Dit vertel die verhaal van 'n visvangekspidisie deur die oë van 'n afvallige tiener. Hy het ook 'n digbundel, *Kelp*, in 2006 gepubliseer. Die digbundel bevat temas betreffende die see, Suid-Afrikaanse kultuur en die mens se ontwrigting van die natuur.

## Diskografie 
### Albums 
* *At the Corner* (1984)
* *Z-Astaire* (1985)
* *Ocean Motion* (1986)
* *Live at the 3 Arts* (1986)
* *Love Kills* (1991) Suid-Afrikaanse vrystelling
* *Zen Surfing in the Third World* (1993)
* *Love Kills* (1995) Duitse vrystelling
* *Heavy Water* (1996)
* *Dream of Birds* (1998) slegs in VK
* *The Best of Robin Auld Volume 1* (1999)
* *Iron in the Sky* (November 2000)
* *Dream of Birds* (Maart 2002)
* *Luxury* (Maart 2003)
* *Diamond of a Day* (May 2005)
* *Jungle of One* (Januarie 2006)
* *Over the Mountain* (Oktober 2008)
* *Love Kills* (Maart 2010) Internasionale vrystelling
* *Africana* (May 2010)
* *Fingers in My Pocket* (Junie 2011)

### Enkelspelers 
* *First and Last*
* ''Baby You've Been Good* (1985)
* *All of Woman* (1985) No. 1 op Radio 5 in Augustus 1985
** *All of Woman* 12" enlekspeler (1985)
* *After the Fire*
* *Sesheke Town*
* *Love Kills*
* *Perfect Day*
* *Zen Surfing in the 3rd World*
* *All the Girls Cried*

## Verwysings 
* *Tight Lines* (2000) Compress 
* * Kelp'' (2006) New Voices Pub. 

## Eksterne skakels 
* Amptelike webtuiste 
* Onderhoud met Rolling Stone
Austin

**Austin** kan na een van die volgende verwys:

* Austin, Texas, hoofstad van die Amerikaanse deelstaat Texas.
* Austin Motormaatskappy, 'n voormalige Britse motorvervaardiger.
Snelgeweer

duimnael|regs|200px|'n Snelgeweer wat vir spoedwetstoepassing gebruik word

'n **Snelgeweer** is ’n apparaat wat gebruik word om die snelheid van bewegende voorwerpe te meet. Dit word gebruik om die spoed van voertuie vir wetstoepassing te meet, en word dikwels in professionele toeskouersport gebruik om die spoed van tennisballe of krieketballe te meet.

## Snelgeweer vir sport 
Die snelgeweer wat in sport gebruik word is in 1999 deur Henri Johnson van Somerset-Wes ontwerp. Dit kan gebruik word om te meet hoe vinnig die bal beweeg wanneer ’n tennisbal of golfbal afgeslaan word, of wanneer 'n krieketbal geboul word. Die apparaat is amptelik by The Oval (Londen) in Engeland bekendgestel tydens die 1999 Krieketwêreldbeker. Johnson se snelgeweer is al by PGA- en Davisbeker-toernooie gebruik.

## Verwysings
263 v.C.

## Gebeure 
*M' Valerius Maximus en M' Otacilius Crassus word konsul en gaan op veldtog op Sisilië.
*Hiero II van Syracuse gaan oor na Rome se kant en doen 'n betaling aan die stad.
*Die Romeine vestig 'n nuwe kolonie, Aesernia, in die midde van Samnium, in die gebied van die Pentri, wat een van die vyf Samnietiese stamme is.
## Verwysings
241 v.C.

## Gebeure 
### Persië
* Ptolemeus III en Seleukos II sluit 'n vrede wat vir Egipte gunstig is. Dit maak 'n einde aan die Derde Siriese Oorlog. Ptolemeus hy het sy buitelandse besittings aansienlik uitgebrei, van die suidelike Klein-Asië tot Thrakië en Egipte sal nog lank die magtigste van die twee ryke wees.
*Daar is opstande in Baktrië en Partië.
### Anatolië
*Attalos I volg Eumenes I op as koning van Pergamon.
### Rome
* 10 Maart – Rome verslaan Kartago in die *Slag van die Aegates-eilande* wat die Eerste Puniese Oorlog beëindig.
*Die *via Aurelia* word aangelê.
*Die eiland Lipari word Romeins.
*Die Romeinse stig die kolonie Spoletium in Umbrië. Dit word 'n militêre vesting by die ingang van 'n groot vallei wat die weg oopmaak om die uitgestrekte landbougrond van Umbrië in besit te neem.

## Verwysings
245 v.C.

## Gebeure 
*Ptolemeus III word gedwing om terug te keer omrede daar 'n opstand onder die Egiptenare uitgebreek het.

## Verwysings
A luta continua

**A luta continua** (Portugees vir *Die stryd gaan voort*) is 'n slagspreuk wat oorspronklik onder FRELIMO tydens die Mosambiekse onafhanklikheidsoorlog ontstaan het, maar deesdae ook deur verskillende links-georiënteerde groepe in Suid-Afrika en ander Afrikalande gebruik word. Die slagspreuk is deur Samora Machel gebruik om verset teen die Portugese koloniale magte aan te moedig. Nadat Machel in 1975 president geword het is daar voortgegaan om *a luta continua* as 'n nieamptelike nasionale slagspreuk te gebruik. Die volledige oorspronklike weergawe was a *luta continua... … a vitória é certa*, oftewel *die stryd gaan voort... die oorwinning is seker*.

## Hedendaagse gebruik 
Tans (2016) word *a luta continua* in Suid-Afrika gereeld deur onder meer die EFF en die studente-organisasie SASCO gebruik. In menigte gevalle word vervormde of afgekorte weergawes van *a luta continua* gebruik. So word *a luta* (die stryd) gereeld met *aluta* vervang, en * a victoria e certa* (die oorwinning is seker) met net *victoria ascerta*.

In Nigerië gebruik die Nasionale Vereniging van Nigeriese Studente (NANS) ook die slagspreuk. Hulle verwys soms na hulself as mense wat in *Aluta Republic* woon en die vereniging se president word beskryf as die *Commander-in-Chief of Aluta Forces*. Dit is gebruiklik om die uitroep *a luta continua* met die frase *a vitória é certa* te beantwoord.

## Bronne 
* Hierdie artikel is 'n vertaling uit die Engelse Wikipedia.
Johannes Keevy

duimnael|regs|180px|Genl. J.M. Keevy.

duimnael|regs|160px|Adj.komm. J.M. Keevey toe hy in 1952 kwartiermeester van die SA Polisie was.

Genl. **Johannes Marthinus Keevy** (Somerset-Oos, Kaapkolonie, 1908 – Pretoria, Transvaal, Suid-Afrika, 1981) was van September 1962 tot September 1968 kommissaris van die Suid-Afrikaanse Polisie.

Keevy ontvang sy skoolopleiding aan die Gill-kollege op sy tuisdorp en sluit op 7 Februarie 1929 by die polisie aan. Die polisiekantore waar hy met die jare gestasioneer was sedert sy opleiding aan die SAP-kollege, was Ganskuil, Boons, Rustenburg, Potchefstroom, Krugersdorp, Pietersburg, Ermelo, Heidelberg (Tvl.) en Durban, waar hy die kwartiermeester was.

Vyf jaar ná aansluiting, gedurende 1934, verwerf hy kommissierang. In 1951 verwerf hy die graaf B.A. (Ekon.). In 1962, toe hy lt.genl. was, word hy aangestel as kommissaris van polisie, die laaste keer onder die vorige polisiebedeling dat iemand sonder die rang van generaal in dié amp aangestel is. Op 23 September 1968, in die maand van sy aftrede, open hy die “nuwe” SA Polisiemuseum. 

Hy het op 72-jarige leeftyd in die HF Verwoerd-hospitaal in Pretoria beswyk nadat hy vermoedelik 'n beroerte gehad het. Hy en sy vrou, Marthina Johanna Maria Stolz, het die laaste jare van sy lewe in Lynnwood Manor in Pretoria gewoon, maar sy is ’n jaar voor hom oorlede. Hulle is op 19 Desember 1936 in die huwelik bevestig. Sy begrafnisdiens is gelei uit die NG kerk Polisiekollege, waarna hy begrawe is in die Rebeccastraat-begraafplaas.

## Eerbewyse 
* Koningsmedalje
* SA Polisiester vir Verdienste
* SA Polisiemedalje vir Troue Diens
* Afrika-diensmedalje 
* SA Polisiester vir Voortreflike Diens

## Bronne 
*   Nongqai. URL besoek op 17 Mei 2016.
Boekenhoutfontein

duimnael|280px|Boekenhoutfontein

**Boekenhoutfontein** was die plaas van pres. Paul Kruger.
Die plaas lê aan die voet van die Magaliesberg, 'n 20&nbsp;km noordwes van Rustenburg op die Boshoek-pad (R565) na Sun City en Pilanesberg.

## Geskiedenis 
Op 19 Januarie 1862 het Kruger die plaas van J. Bronkhorst gekoop, maar eers op sy plaas Waterkloof (wes van Rustenburg)  bly woon. Daarna woon hy en sy gesin slegs in die wintermaande op Boekenhoutfontein, maar van 1873 vestig hy en sy tweede vrou, Gezina, hulle permanent daar omdat dit 'n gesonder klimaat het. Hulle woon daar tot 1883, die jaar waarin hy president word, maar dit bly sy eiendom tot sy dood. Tydens die Tweede Vryheidsoorlog het die opstal nie die verskroeideaardebeleid van die Britte ten prooi geval nie, maar wel ernstige skade opgeloop.

## Geboue 
duimnael|regs|270px|Die verdiepinghuis wat Paul Kruger in 1873/'74 op Boekenhoutfontein gebou het.
Teen 1873/'74 het Kruger 'n verdiepinghuis op die plaas gebou in die styl wat tipies is van die 19de eeu in die Noord- en Noordoos-Kaap (die streek waarvandaan Kruger gekom het, die bakermat van die Gereformeerde Kerke in Suid-Afrika in die Kaapkolonie).  Dit is opgerig met eenvoudige boumetodes en met materiaal uit die omgewing. Die mure was dik, ru afgewerk, die vloere was uitgelê met perskepitte of gesmeer met mis en bloed.  So 'n tradisionele huis het bestaan uit 'n portaal, woonkamer. Kombuis, drie slaapkamers, 'n kelder en 'n solder. Verder was daar 'n waenhuis, buitegeboue, 'n varkhok en tuin met lemoenbome.

## Restourasie 
In 1968 is die plaas deur die Kruger-afstammelinge aan 'n groep sakemanne verkoop wat die eiendomsreg aan die Stigting Simon van der Stel oorgedra het. Johan de Ridder was die argitek verantwoordelik vir die restourasie. Toe dit in 1971 voltooi is, is die huis tot monument verklaar. Die restant van die plaas word omring deur die platinummyne van die Bafokeng en wildplase vir toerisme.

## Museum 
Die huis is gemeubileer met meubels uit die tyd van Kruger. Verder is daar Bybels, 'n huisorreltjie, Kruger se geweer en verskeie items wat aan hom as president deur besoekende hoogwaardigheidsbekleërs geskenk is.

## Monument 
Kruger het dikwels agter die huis op sy plaas teen 'n randjie onder 'n boom in krisistye gaan bid. Die boom en die groot klippe is met ystertralies omhein. Op die gedenksteen staan:

## Bibliografie 
* es.org.za
* Oberholster, J.J.: Die Historiese Monumente van Suid-Afrika. Kaapstad: Kultuurstigting Rembrandt van Rijn vir die Raad vir Nasionale Gedenkwaardighede, 1972. 
* Standard Encyclopaedia of Southern Africa, deel 6. Kaapstad: Nasou, 1972. 
* van Tonder, J.J.: Historiese bome. Radiopraatjies en 50 foto's. Krugersdorp, 1976.
* www.afrikanergeskiedenis.co.za
* www.kedar.co.za

## Sien ook 
* Piet Grobler
Ken Higgins

**Ken Higgins** (19 Maart 1936 – 25 April 2016) was 'n Brits-gebore Suid-Afrikaanse pianis wat op die ouderdom van vyf reeds die klavier vlot kon speel. Hy is in Bury in Lancashire, Engeland gebore en het op die ouderdom van elf na Suid-Afrika gekom. Op die ouderdom van dertien kon hy die klavierkonserte van meesters soos Joseph Haydn speel. Hy het gereeld by die Kaapstadse Simfonie-orkes opgetree.

Op die ouderdom van sestien het hy 'n meester geword in jazz, swing en boogie-woogie. Hy het die wêreld gesien deur op plesierbote laataand romantiese musiek te speel en hy het ook in spog hotelle in Brittanje, Europa en Noord-Amerika gespeel. Hy het verskeie langspeelplate en CD's uitgereik. Sy gunsteling klavier was die Steinway. Hy het ook op die Engelse diens van die SAUK en Springbokradio gespeel en programme soos *In the Blue of the Evening*, *Piano Playtime* en sy eie program *Higgins at Home* behartig. Laasgenoemde het hy vir 17 jaar hanteer.

Hy het sy vrou, Cecily, op sestien ontmoet en getrou toe hy agttien was. Hy was lief vir buitelug en het deelgeneem aan seiljagvaart, gholf en rolbal. Hulle het op Hermanus gewoon waar hy oorlede is, 'n uur na sy laaste konsert. Hy laat sy vrou, vier kinders, nege kleinkinders en twee agterkleinkinders agter.

## Bron 
''Ken Higgings kry 'n laaste toejuiging'', Rapport, 15 Mei 2016
Case Study Houses

duimnael|Case Study House #22: Pierre Koenig se Stahl HouseHollywood Hills, Los Angeles
duimnael|Die interieur van Stahl House
duimnael|Stahl House - meubilering
duimnael|*Case Study House No. 8* - Charles en Ray Eames se *Eames House *in Pacific Palisades, Los Angeles
Die ***Case Study Houses*** was 'n Amerikaanse gevallestudie in die veld van eksperimentele woonhuis-argitektuur. Die program, wat die ontwerp en bou van eenvoudige laekoste-modelhuise behels het, is teen die agtergrond van die behuisingsnood geloods wat die Verenigde State ná die Tweede Wêreldoorlog ervaar het toe miljoene terugkerende soldate en hul gesinne gehuisves moes word.

Die program, wat deur die argitektuur-tydskrif *Arts & Architecture* geborg is, is in 1945 van stapel gestuur en het voortgeduur tot 1966. Die programkoördineerder en uitgewer van *Arts & Architecture*, John Entenza, was 'n uitgesproke aanhanger van modernistiese boukuns wat gesiene argitekte soos Richard Neutra, Raphael Soriano, Craig Ellwood, Charles en Ray Eames, Pierre Koenig en Eero Saarinen vir die projek kon werf.

Die *Case Study Houses*-program was 'n unieke en buitengewoon innovatiewe fase in die geskiedenis van Amerikaanse boukuns wat beslissende invloed op die verdere ontwikkeling van Amerikaanse en internasionale argitektuur sou uitoefen met sy pogings om nuwe woonvorme te ontwikkel.

Altesaam 36 huise is ontwerp, alhoewel nie almal verwesenlik is nie. Die eerste ses modelhuise het tot en met 1948 ontstaan en is deur meer as 350&nbsp;000 belangstellendes besigtig. Meeste van die *Case Study Houses* is in die metropolitaanse gebied van Los Angeles opgerig, naas enkele woongeboue in die San Francisco-streek en een in Phoenix, Arizona. Van die voltooide ontwerpe is in *Arts & Architecture* aan 'n breër leserspubliek voorgestel, met foto's van Julius Shulman.

Die mees ikoniese woonhuis, wat sy ontstaan aan die program te danke het, is Stahl House in Los Angeles wat danksy sy ligging in die bergreeks Hollywood Hills 'n ongewone uitsig oor dié Suid-Kaliforniese metropool bied. Stahl House is in opdrag van die argitek en bouaannemer C. H. Buck Stahl, 'n vroeëre American Football-speler, deur die argitek Pierre Koenig (1925−2004) as 'n glas-en-staal-struktuur ontwerp en in 1959 voltooi.

## Verwysings 
## Eksterne skakels 
* *Arts & Architecture - Case Study House Program*
* *Mid-Century Home: The Case Study Houses Program*
Kevin Downes

**Kevin Downes** (* 21 September 1972 in Visalia, Kalifornië) is 'n Amerikaanse akteur, filmregisseur en -vervaardiger. Downes het in Visalia, drie uur noord van Los Angeles, grootgeword. Meeste van die Christelike films waaraan hy gewerk het is daar geskiet.

## Eksterne skakels 
*